**DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2021 M. BALANDŽIO 21 D. ĮSAKYMO NR. DĮV-458 „DĖL ŠILALĖS RAJONO SAVIVALDYBĖS 2021 M. BIUDŽETO PAJAMŲ IR PROGRAMŲ FINANSAVIMO PLANO (IŠLAIDŲ SĄRAŠO) PASKIRSTYMO KETVIRČIAIS TVIRTINIMO“ PAKEITIMO**

2021 m. lapkričio 10 d. Nr. DĮV–1156

Šilalė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 5 punktais, Šilalės rajono savivaldybės biudžeto sudarymo ir vykdymo taisyklių, patvirtintų Šilalės rajono savivaldybės tarybos 2011 m. rugsėjo 9 d. sprendimu Nr. T1-268 „Dėl Šilalės rajono savivaldybės biudžeto sudarymo ir vykdymo taisyklių patvirtinimo“, 26 punktu, Šilalės rajono savivaldybės tarybos 2021 m. vasario 26 d. sprendimu Nr. T1-35 „Dėl Šilalės rajono savivaldybės 2021 metų biudžeto patvirtinimo“, Šilalės rajono savivaldybės tarybos 2021 m. spalio 28 d. sprendimu Nr. T1-252 „Dėl pavedimo laikinai eiti Šilalės rajono savivaldybės administracijos direktoriaus pareigas“:

1. P a k e i č i u :

1.1. Šilalės rajono savivaldybės 2021 m. biudžeto pajamų paskirstymo ketvirčiais sąrašą, patvirtintą Šilalės rajono savivaldybės administracijos direktoriaus 2021 m. balandžio 21 d. įsakymo Nr. DĮV-458 „Dėl Šilalės rajono savivaldybės 2021 m. biudžeto pajamų ir programų finansavimo plano (išlaidų sąrašo) paskirstymo ketvirčiais tvirtinimo“ 1.1 papunkčiu, ir jį išdėstau nauja redakcija (pridedama);

1.2. Šilalės rajono savivaldybės 2021 metų biudžeto asignavimų pagal asignavimų valdytojus, programas ir valstybės funkcijas paskirstymą ketvirčiais, patvirtintą Šilalės rajono savivaldybės administracijos direktoriaus 2021 m. balandžio 21 d. įsakymo Nr. DĮV-458 „Dėl Šilalės rajono savivaldybės 2021 m. biudžeto pajamų ir programų finansavimo plano (išlaidų sąrašo) paskirstymo ketvirčiais tvirtinimo“ 1.2 papunkčiu, ir jį išdėstau nauja redakcija (pridedama).

2. P a v e d u:

2.1. šio įsakymo vykdymo kontrolę Savivaldybės administracijos Biudžeto ir finansų skyriui;

2.2. paskelbti šį įsakymą Savivaldybės interneto svetainėje [www.silale.lt](http://www.silale.lt/) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba Lietuvos administracinės ginčų komisijos Klaipėdos apygardos skyriui (H. Manto g. 37, 92236 Klaipėda).

Veiklos administravimo skyriaus vedėja,

laikinai einanti administracijos direktoriaus pareigas Ingrida Petravičienė